CELEX: C2005/205/24
Language: el
Date: 2005-08-20 00:00:00
Title: Υπόθεση C-261/05: Αίτηση για την έκδοση προδικαστικής αποφάσεως που υπέβαλε το Komárom-Esztergom Megyei Bíróság με απόφαση της 29ης Απριλίου 2005 στην υπόθεση Lakél Kft., Pár-Bau Kft. y Rottelma Kft. κατά Komárom-Esztergom Mehyei Közigazgatási Hivatal

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/13
            
         Αίτηση για την έκδοση προδικαστικής αποφάσεως που υπέβαλε το Komárom-Esztergom Megyei Bíróság με απόφαση της 29ης Απριλίου 2005 στην υπόθεση Lakél Kft., Pár-Bau Kft. y Rottelma Kft. κατά Komárom-Esztergom Mehyei Közigazgatási Hivatal
   (Υπόθεση C-261/05)
   (2005/C 205/24)
   Γλώσσα διαδικασίας: η ουγγρική
   Με απόφαση της 29ης Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 22 Ιουνίου 2005, το Komárom-Esztergom Megyei Bíróság, στο πλαίσιο της διαφοράς μεταξύ Lakél Kft., Pár-Bau Kft. y Rottelma Kft, αφενός, και Komárom-Esztergom Mehyei Közigazgatási Hivatal, αφετέρου, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Ποια είναι, σύμφωνα με την έκτη οδηγία 77/388/ΕΟΚ του Συμβουλίου (1), της 17ης Μαΐου 1977, τα κριτήρια για τον χαρακτηρισμό ενός φόρου ως φόρου κύκλου εργασιών;
            
         
               2)
            
            
               Μπορεί να θεωρηθεί ότι έχει χαρακτήρα φόρου κύκλου εργασιών ένας φόρος του οποίου η φορολογική βάση συνίσταται στα καθαρά έσοδα από την πώληση προϊόντων ή από την παροχή υπηρεσιών, κατόπιν αφαιρέσεως του κόστους αγοράς των πωλουμένων προϊόντων, του κόστους των υπηρεσιών που παρέχονται μέσω τρίτων, καθώς και των εξόδων των υλικών ή μέρους αυτών;
            
         
               3)
            
            
               Έχει το άρθρο 33 της οδηγίας την έννοια ότι τα κράτη μέλη μπορούν να διατηρούν έναν και μόνο φόρο κύκλου εργασιών;
            
         
               4)
            
            
               Σε περίπτωση που ένα κράτος μέλος διατηρεί δύο ή περισσότερους φόρους κύκλου εργασιών, συνιστά παράβαση του άρθρου 33 της οδηγίας η βεβαίωση του φόρου που έγινε μετά την προσχώρηση του κράτους μέλους αυτού στην Ευρωπαϊκή Ένωση με αναδρομικό αποτέλεσμα σε χρόνο προγενέστερο της προσχωρήσεως;
            
         
      (1)  DO L 145, p. 1; EE 09/01, p. 54.